Professzionális értékesítés a fogyasztói fáradtság korában - Vaszari Tamás
Vendéglátás-marketing (7. rész): Jó áron,...
2008-ig bíztunk a jövőben. Úgy gondoltuk, hogy az évek múlásával mindig egy kicsit jobb lesz a helyzet, és a visszaesések nem lesznek tartósak, csak átmenetiek. Szívesen vásároltunk, mert hittünk benne, hogy egyre jobb színvonalon élhetünk majd. A cégek beruháztak és fejlesztettek, a magánemberek pedig fogyasztottak. Aztán 2008. őszén egyláthatatlan kéz itthon is behúzta azt a bizonyos, képzeletbeli kéziféket. A beruházások leálltak, a fogyasztás pedig megtorpant. A korábban oly bőven folyó pénzcsapok egyszeriben elapadtak.
2008. ősze óta immár öt év telt el. A hosszútávú hitelre vásárolt autók lassan csereéretté válnak, az áruhitellel finanszírozott számítógépek, és televíziók is öregek már. Nyaralni is rég voltunk, a lakásokat pedig kezdjük kinőni, és különben is, rájuk férne már egy kis felújítás! Ezt kellene gondolnunk, legalábbis a régi sémáink szerint. De, nem ezt gondoljuk. Azért nem, mert megváltoztunk. Másképp gondolkodunk cégvezetőként, munkavállalóként és magánemberként is.
Már nem ragaszkodunk a legjobbhoz. Azzal is megelégszünk, ami kiszolgál minket. Az autó, habár öregszik, még működik, és a televízió is nézhető még. Ha nyaralni szeretnénk, akkor ahhoz nem kell Délkelet-Ázsiáig repülnünk, megtehetjük Horvátországban is, az ingatlanok pedig, bár szűkek és kopnak, szintén kiszolgálnak még minket. Nem vágunk bele olyan könnyen a lakáscserébe, mint régen, mert jól emlékszünk rá, hogy milyen nehéz volt utána a hitelek törlesztőrészleteit fizetni. Bent a munkahelyünkön, a cégünknél ugyanez a helyzet: nincsenek már drága vállalati rendezvények, meghosszabbítottuk a céges gépkocsi-flotta használati idejét, hatékonyságnövelő intézkedéseket vezettünk be, és tényleg csak akkor adjuk a fejünket beruházásra, ha a megtérülés betonbiztos számításokon vagy akár előzetesen aláírt megállapodásokon nyugszik.
A képre kattintva a könyv megrendelhető!
Költekezés helyett takarékoskodunk, fényűzés helyett biztonságot keresünk, a fárasztó újdonságok helyett pedig jó nekünk a megszokott, bevált megoldás is.
Értékesítőként erre a helyzetre kell reagálnunk, és ebben az új, megváltozott környezetben kell eredményeket elérnünk. Nem könnyű feladat, de lehetséges. A léc viszont magasabb lett: a sikerhez még többet kell tanulnunk és még felkészültebbnek kell lennünk. Meg kell ismernünk a vevőinket, amihez lélektani- és emberismeretre egyaránt szükségünk van. Csak akkor tudunk megfelelő megoldást ajánlani a számukra, ha tudjuk, hogy mit szeretnének, és mely szempontok alapján döntenek. Ma már senki nem fog pénzt fizetni azért, amivel kapcsolatban nem biztos benne, hogy szüksége van rá. Ma már senki nem fog olyasmibe beruházni, aminek a megtérülését illetően kétségek merülnek fel. Egy lépéssel tovább kell mennünk, mint korábban. Ha képesek vagyunk rá , akkor ismét sikeresek lehetünk, ha viszont nem, akkor pedig kiszorulunk a piacról. A döntés rajtunk múlik, hogy készen állunk-e rá!
https://vaszaritamas.blog.hu/api/trackback/id/tr785499448